এই টুর্ণামেন্ট ত্রিপুরা রাজ্যে প্রথম পর্বে সাবলীলভাবে পরিচালনা করার জন্য বিভিন্ন কমিটি গঠন করা হযেছে। দ্বিতীয় পর্বের জন্য দল নির্বাচন করতে পৃথক জুরি অব আ্যাপিল বা বিচারক মন্ডলী গঠন করা হয়েছে। ম্যাচ-গুলি অনুষ্ঠিত হবে আগরতলার স্বামী বিবেকানন্দ ময়দান এবং আসাম রাইফেলস্ ময়দানে। প্রথম পর্বের জন্য বিজয়ী দলের ক্ষেত্রে পুরস্কারের অর্থমূল্য ৫০,০০০ টাকা, রানার্স আপ দলের ক্ষেত্রে-এর অর্থমূল্য ৩০,০০০ টাকা এবং তৃতীয় স্থানাধিকারীর ক্ষেত্রে ২০,০০০ টাকা। প্রতিটি পর্বে বিজয়ী দলকে একটি রানিং ট্রফি দিয়ে পুরষস্কৃত করা হবে। ত্রিপুরায় বালকদের জন্য এই বিজয়ী ট্রফির নামাকরণ করা হয়েছে “রাজু ঘোষ ট্রফি” এবং বালিকাদের ট্রফির নাম “গুল্টি চৌধুরি ট্রফি”। এছাড়াও টুর্ণামেন্টের সেরা খেলোয়াড়, সেরা গোলরক্ষক এবং সেরা গোলদাতার জন্য থাকবে ট্রফি/পুরস্কার। বালক ও বালিকাদের দলের নাম এবং নির্ধারিত ‘পুল’ নিম্নরূপ:বালক এইসব ফুটবল দলের সঙ্গে তাদের ম্যানেজার, কোচ ও অন্যান্য কর্মীদেরও আগরতলার শহীদ ভগৎ সিং যুব আবাসে যথাযথভাবে থাকার ব্যবস্থা করা হবে। এই টুর্ণামেন্ট আয়োজনের সঙ্গে এছাড়াও যুক্ত রয়েছে ত্রিপুরা স্পোর্টস্ স্কুল, যুব বিষয়ক ও ক্রীড়া দপ্তর, ত্রিপুরা রাজ্য ফুটবল অ্যাসোসিয়েশন, স্পোর্টস অথরিটি অব ইন্ডিয়া, ত্রিপুরা স্টেট পুলিশ এবং আসাম রাইফেলস্। ত্রিপুরায় এই টুর্ণামেন্ট সাবলীলভাবে পরিচালনা করতে বি এস এফ-এর প্রতি সহায়তার হাত বাড়িয়ে দিয়েছে স্টেট ব্যাঙ্ক অব ইন্ডিয়া, গেইল অব ইন্ডিয়া, এল আই সি অব ইন্ডিয়া এবং ইউকো ব্যাঙ্কের মতো বিভিন্ন ব্যাঙ্ক ও সরকার অধিগৃহীত সংস্থাসমূহ। বিএসএফ-এর ত্রিপুরা ফ্রন্টিয়ার-এর সদর দপ্তরের জনসংযোগ আধিকারিক এক সংবাদ বিবৃতিতে এই তথ্য জানিয়েছেন।